title: Padomes Īstenošanas regula (ES) 2019/1574 (2019. gada 20. septembris), ar ko īsteno 17. panta 3. punktu Regulā (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā

text:
                  23.9.2019

                  LV

                  Eiropas Savienības Oficiālais Vēstnesis

                  L 243/1

         PADOMES ĪSTENOŠANAS REGULA (ES) 2019/1574
         (2019. gada 20. septembris),
         ar ko īsteno 17. panta 3. punktu Regulā (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 224/2014 (2014. gada 10. marts) par ierobežojošiem pasākumiem saistībā ar situāciju Centrālāfrikas Republikā (1) un jo īpaši tās 17. panta 3. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2014. gada 10. martā Padome pieņēma Regulu (ES) Nr. 224/2014.

                     (2)

                     2019. gada 6. septembrī Apvienoto Nāciju Organizācijas Drošības padomes (ANO DP) komiteja, kas izveidota, ievērojot ANO DP Rezolūciju 2127 (2013), atjaunināja informāciju par vienu personu, kurai piemēro ierobežojošus pasākumus.

                     (3)

                     Tāpēc būtu attiecīgi jāgroza Regulas (ES) Nr. 224/2014 I pielikums,

               IR PIEŅĒMUSI ŠO REGULU.

            1. pants
            Regulas (ES) Nr. 224/2014 I pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 20. septembrī

                  Padomes vārdā –

                  priekšsēdētāja

               S. MARIN

            (1)  OV L 70, 11.3.2014., 1. lpp.

            PIELIKUMS
            Ierakstu par turpmāk minēto personu aizstāj ar šādu ierakstu:
            A.   Personas

                        2.

                           Nourredine ADAM (jeb: a) Nureldine Adam; b) Nourreldine Adam; c) Nourreddine Adam; d) Mahamat Nouradine Adam; e) Mohamed Adam Brema Abdallah

                        Amats: a) ģenerālis; b) drošības ministrs; c) ģenerāldirektors Demokrātisko sasniegumu ārkārtas aizsardzības komitejā (Extraordinary Committee for the Defence of Democratic Achievements)
                        Dzimšanas datums: a) 1970; b) 1969; c) 1971; d) 1970. gada 1. janvāris; e) 1971. gada 1. janvāris
                        Dzimšanas vieta: a) Ndele, Centrālāfrikas Republika; b) Algenana, Sudāna
                        Valstspiederība: a) Centrālāfrikas Republika; b) Sudāna
                        Pases nr.: a) D00001184 (CĀR pase) b) nr.: P04838205, izdota 2018. gada 10. jūnijā, (izdota Bahri, Sudānā. Derīga līdz 2023. gada 9. jūnijam. Pase izdota uz Mohamed Adam Brema Abdallah vārda)
                        Nacionālais identifikācijas nr.: a) 202-2708-8368 (Sudāna)
                        Adrese: a) Birao, Centrālāfrikas Republika; b) Sudāna
                        Datums, kad iekļauts ANO sarakstā: 2014. gada 9. maijs
                        Cita informācija: Interpola un ANO Drošības padomes īpašā paziņojuma tīmekļa saite: https://www.interpol.int/en/How-we-work/Notices/View-UN-Notices-Individuals
                        Informācija no apraksta par pamatojumu iekļaušanai sarakstā, ko sniegusi Sankciju komiteja:

                           Nourredine tika iekļauts sarakstā 2014. gada 9. maijā, ievērojot Rezolūcijas 2134 (2014) 36. punktu, kā persona, kas “iesaistās vai atbalsta darbības, ar kurām apdraud mieru, stabilitāti vai drošību Centrālāfrikas Republikā”.
                        Papildu informācija

                           Noureddine ir viens no sākotnējiem Séléka vadītājiem. Viņš ir identificēts gan kā ģenerālis, gan kā priekšsēdētājs vienā no Séléka bruņotajām nemiernieku grupām Central PJCC – oficiāli šī grupa ir zināma kā Patriotu konvents taisnīgumam un mieram (Convention of Patriots for Justice and Peace), un tās nosaukuma saīsinājums ir zināms arī kā CPJP. Kā bijušais Patriotu konventa taisnīgumam un mieram (CPJP/F) Fundamental šķelšanās grupas vadītājs viņš bija ex-Séléka militārais koordinators uzbrukumos iepriekšējos nemieros Centrālāfrikas Republikā laikposmā no 2012. gada decembra sākuma līdz 2013. gada martam. Bez Noureddine palīdzības un ciešajām attiecībām ar Čadas Īpašajiem spēkiem Séléka, visticamāk, nebūtu spējusi izraut varu no iepriekšējā Centrālāfrikas Republikas prezidenta François Bozize rokām.
                        Kopš Catherine Samba-Panza iecelšanas pagaidu prezidentes amatā 2014. gada 20. janvārī viņš bija viens no galvenajiem ex-Séléka taktiskās atkāpšanās autoriem Sibutā (Sibut), lai īstenotu savu plānu nostiprināt musulmaņu pozīcijas valsts ziemeļos. Viņš skaidri aicināja savus spēkus pretoties Āfrikas valstu vadītās starptautiskās atbalsta misijas Centrālāfrikas Republikā (MISCA) pārejas laika valdības un militāro līderu rīkojumiem. Noureddine aktīvi virza ex-Séléka – bijušos Séléka spēkus, ko Djotodia (kā ziņots) 2013. gada septembrī bija izklīdinājis, – un vada operācijas pret kristiešu apkaimi, un turpina sniegt būtisku atbalstu un vadību ex-Séléka, kas darbojas Centrālāfrikas Republikā.

                           Nourredine tika iekļauts sarakstā 2014. gada 9. maijā, ievērojot arī Rezolūcijas 2134 (2014) 37. punkta b) apakšpunktu, kā persona, kas “iesaistīta tādu darbību plānošanā, vadīšanā vai veikšanā, ar kurām attiecīgā gadījumā tiek pārkāptas starptautiskās cilvēktiesības vai starptautiskās humanitārās tiesības”.
                        Pēc tam, kad Séléka2013. gada 24. martā pārņēma kontroli pār Bangi, Nourredine Adam tika iecelts par drošības ministru, toreiz – ģenerāldirektors Demokrātisko sasniegumu ārkārtas aizsardzības komitejā (Comité extraordinaire de défense des acquis démocratiques – CEDAD, pašreiz tas ir neaktīvs Centrālāfrikas Republikas izlūkošanas dienests). Nourredine Adam izmantoja CEDAD kā personīgo politisko policiju, veicot daudzus patvaļīgus arestus, spīdzināšanu un nāvessodus bez tiesas sprieduma. Turklāt Noureddine bija viena no galvenajām atbildīgajām personām Boy Rabe notikušajās asiņainajās darbībās. 2013. gada augustā Séléka spēki uzbruka Boy Rabe, Centrālāfrikas Republikas apkaimei, ko uzskata par François Bozize atbalstītāju un viņa etniskās grupas bastionu. Kā ziņots, aizbildinoties ar ieroču krājumu meklēšanu, Séléka karaspēks ir nogalinājis daudzus civiliedzīvotājus un ir veicis postošas laupīšanas. Kad šie uzbrukumi izplatījās uz citiem rajoniem, tūkstošiem iedzīvotāju ieņēma starptautisko lidostu, ko Francijas karaspēka klātbūtnes dēļ uzskatīja par drošu vietu, un ieņēma tās skrejceļu.

                           Nourredine tika iekļauts sarakstā 2014. gada 9. maijā, ievērojot arī Rezolūcijas 2134 (2014) 37. punkta d) apakšpunktu, kā persona, kas, “nelegāli izmantojot dabas resursus, sniedz atbalstu bruņotiem grupējumiem vai noziedzīgiem tīkliem”.
                        2013. gada sākumā Nourredine Adam bija svarīga loma ex-Séléka finansēšanas tīklos. Viņš devās uz Saūda Arābiju, Kataru un Apvienotajiem Arābu Emirātiem, lai vāktu līdzekļus iepriekšējiem nemieriem. Viņš darbojās arī kā koordinators Čadas dimantu kontrabandas grupējumā, kas darbojas starp Centrālāfrikas Republiku un Čadu.


title: Komisijas Īstenošanas regula (ES) 2019/1675 (2019. gada 4. oktobris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno apstiprinājumu darbīgajai vielai Verticillium albo-atrum celmam WCS850 kā zema riska vielai un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

text:
                  8.10.2019

                  LV

                  Eiropas Savienības Oficiālais Vēstnesis

                  L 257/6

         KOMISIJAS ĪSTENOŠANAS REGULA (ES) 2019/1675
         (2019. gada 4. oktobris),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno apstiprinājumu darbīgajai vielai Verticillium albo-atrum celmam WCS850 kā zema riska vielai un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu saistībā ar tās 22. panta 1. punktu,
         tā kā:

                     (1)

                     Komisijas Direktīva 2008/113/EK (2)
                        Verticillium albo-atrum (iepriekš Verticillium dahlia) celmu WCS850 kā darbīgo vielu iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām saskaņā ar Regulu (EK) Nr. 1107/2009 un ir ietvertas Komisijas Īstenošanas regulas (ES) Nr. 540/2011 (4) pielikuma A daļas sarakstā.

                     (3)

                     Īstenošanas regulas (ES) Nr. 540/2011 pielikuma A daļā norādītais darbīgās vielas Verticillium albo-atrum celma WCS850 apstiprinājums zaudē spēku 2020. gada 30. aprīlī.

                     (4)

                     Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minētā panta noteikumiem tika iesniegts pieteikums uz Verticillium albo-atrum celma WCS850 apstiprinājuma atjaunošanu.

                     (5)

                     Pieteikuma iesniedzējs iesniedza papildu dokumentāciju, kas vajadzīga saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts atzina, ka pieteikums ir pilnīgs.

                     (6)

                     Ziņotāja dalībvalsts, apspriezdamās ar otru ziņotāju dalībvalsti, sagatavoja apstiprinājuma atjaunošanas novērtējuma ziņojuma projektu, ko 2017. gada 1. novembrī iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde apstiprinājuma atjaunošanas novērtējuma ziņojuma projektu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt Iestāde publiskoja papildu kopsavilkuma dokumentāciju.

                     (8)

                     2018. gada 19. decembrī Iestāde paziņoja Komisijai savu secinājumu (6) par to, vai sagaidāms, ka Verticillium albo-atrum celms WCS850 atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2019. gada 22. martā Augu, dzīvnieku, pārtikas aprites un dzīvnieku barības pastāvīgajai komitejai iesniedza sākotnējo ziņojuma projektu par Verticillium albo-atrum celma WCS850 apstiprinājuma atjaunošanu.

                     (9)

                     Pieteikuma iesniedzējam tika dota iespēja iesniegt komentārus par atjaunošanas ziņojuma projektu.

                     (10)

                     Par vismaz viena Verticillium albo-atrum celmu WCS850 saturoša augu aizsardzības līdzekļa vienu vai vairākiem reprezentatīviem lietojumiem ir konstatēts, ka ir izpildīti Regulas (EK) Nr. 1107/2009 4. pantā noteiktie apstiprināšanas kritēriji.

                     (11)

                        Verticillium albo-atrum celma WCS850 apstiprinājuma atjaunošanas sakarā veiktais riska novērtējums balstās tikai uz nedaudziem reprezentatīviem lietojumiem, tomēr neierobežo lietojumus, kādiem Verticillium albo-atrum celmu WCS850 saturoši augu aizsardzības līdzekļi var tikt atļauti. Tāpēc ir lietderīgi nesaglabāt ierobežojumu, saskaņā ar kuru minēto vielu var izmantot par fungicīdu.

                     (12)

                     Komisija uzskata, ka atbilstīgi Regulas (EK) Nr. 1107/2009 22. pantam Verticillium albo-atrum celms WCS850 ir zema riska darbīgā viela. Verticillium albo-atrum celms WCS850 nav bažas izraisoša viela un atbilst Regulas (EK) Nr. 1107/2009 II pielikuma 5. punkta nosacījumiem. Verticillium albo-atrum celms WCS850 ir mikroorganisms. Saskaņā ar ziņotājas dalībvalsts un Iestādes veikto novērtējumu un ņemot vērā paredzētos lietojumus, sagaidāms, ka šīs vielas radītais risks cilvēkam, dzīvniekiem un videi ir zems. Konkrēti, iespējamā pārnese vai rezistences pret antimikrobiāliem līdzekļiem veidošanās sēnītēs, tādās kā Verticillium albo-atrum celms WCS850, ir multifaktoriāla un nav viena gēna kodēta, tāpēc gēnu, kas izraisa rezistenci pret antimikrobiāliem līdzekļiem, horizontāla pārnese starp sēnīšu sugām ir ļoti reta un nav saistīta ar konkrētiem mehānismiem, kas aprakstīti attiecībā uz baktērijām. Tāpēc Komisija uzskata, ka multipla rezistence pret medicīnā un veterinārijā izmantotiem antimikrobiāliem līdzekļiem nav pierādīta.

                     (13)

                     Tāpēc ir lietderīgi atjaunot apstiprinājumu Verticillium albo-atrum celmam WCS850 kā zema riska darbīgajai vielai.

                     (14)

                     Ievērojot Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir nepieciešams paredzēt zināmus nosacījumus.

                     (15)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (16)

                     Ar Komisijas Īstenošanas regulu (ES) 2019/168 (7)
                        Verticillium albo-atrum celma WCS850 apstiprinājuma termiņš tika pagarināts līdz 2020. gada 30. aprīlim, lai atjaunošanas procedūru varētu pabeigt pirms vielas apstiprinājuma termiņa beigām. Tomēr, ņemot vērā to, ka lēmums par atjaunošanu ir pieņemts pirms šā pagarinātā termiņa beigām, šī regula būtu jāpiemēro no agrāka datuma.

                     (17)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma atjaunošana
            Darbīgās vielas Verticillium albo-atrum celma WCS850 apstiprinājumu atjauno saskaņā ar I pielikumu.

            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā un piemērošanas sākumdiena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 1. novembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 4. oktobrī

                  Komisijas vārdā

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2008. gada 8. decembra Direktīva 2008/113/EK, ar ko groza Padomes Direktīvu 91/414/EEK, lai tajā iekļautu vairākus mikroorganismus kā darbīgās vielas (OV L 330, 9.12.2008., 6. lpp.).

            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (6)  EFSA Journal 2019; 17(1):5575. Pieejams tiešsaistē: www.efsa.europa.eu.

            (7)  Komisijas 2019. gada 31. janvāra Īstenošanas regula (ES) 2019/168, ar ko Īstenošanas regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām abamektīnam, Bacillus subtilis (Cohn 1872) celmam QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluralīnam, klodinafopam, klopiralīdam, Cydia pomonella Granulovirus (CpGV), ciprodinilam, dihlorpropam-P, epoksikonazolam, fenpiroksimātam, fluazināmam, flutolanilam, fozetilam, Lecanicillium muscarium, mepanipirīmam, mepikvatam, Metarhizium anisopliae var. Anisopliae, metkonazolam, metrafenonam, Phlebiopsis gigantea, pirimikarbam, Pseudomonas chlororaphis celmam: MA 342, pirimetanilam, Pythium oligandrum, rimsulfuronam, spinosadam, Streptomyces K61, tiakloprīdam, tolklofosmetilam, Trichoderma asperellum, Trichoderma atroviride, Trichoderma gamsii, Trichoderma harzianum, triklopiram, trineksapakam, tritikonazolam, Verticillium albo-atrum un ciramam (OV L 33, 5.2.2019., 1. lpp.).

            I PIELIKUMS

                           Vispārpieņemtais nosaukums, identifikācijas numuri

                              IUPAC nosaukums

                           Tīrība (1)

                           Apstiprināšanas datums

                           Apstiprinājuma termiņa beigas

                           Īpaši noteikumi

                           Verticillium albo-atrum celms WCS850 (kultūru kolekcija Nr. CBS 276.92)

                        Neattiecas

                        Minimālā koncentrācija:
                        0,7 × 107 KVV/ml destilēta ūdens
                        Maksimālā koncentrācija:
                        1,5 × 107 KVV/ml destilēta ūdens
                        Būtisku piemaisījumu nav

                        2019. gada 1. novembris

                        2034. gada 31. oktobris

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, tiek ņemti vērā apstiprinājuma atjaunošanas ziņojumā par Verticillium albo-atrum celmu WCS850 izteiktie secinājumi un jo īpaši tā I un II papildinājums.
                        Šajā vispārīgajā novērtējumā dalībvalstis īpašu uzmanību pievērš operatoru un strādnieku aizsardzībai, ņemot vērā, ka darbīgā viela Verticillium albo-atrum celms WCS850 ir uzskatāma par potenciālu sensibilizatoru.
                        Ražotājs ražošanas procesā garantē precīzi uzturētus vides apstākļus un kvalitātes kontroles analīzi, lai nodrošinātu, ka netiek pārsniegti mikrobioloģiskas kontaminācijas limiti, kas minēti Komisijas darba dokumentā SANCO/12116/2012 (2) iekļautajā ESAO dokumentā Issue Paper on Microbial Contaminant Limits for Microbial Pest Control Products.

               (1)  Sīkāka informācija par darbīgās vielas identitāti un tās specifikāciju sniegta atjaunošanas ziņojumā (ES pesticīdu datubāze).

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            II PIELIKUMS
            Īstenošanas regulas (ES) Nr. 540/2011 pielikuma groza šādi:

                        1)

                        A daļā 209. ierakstu par Verticillium albo-atrum svītro;

                        2)

                        D daļā iekļauj šādu ierakstu:

                                       Nr.

                                       Vispārpieņemtais nosaukums, identifikācijas numuri

                                          IUPAC nosaukums

                                       Tīrība
                                        (1)

                                       Apstiprināšanas datums

                                       Apstiprinājuma termiņa beigas

                                       Īpaši noteikumi

                                       “18

                                       Verticillium albo-atrum celms WCS850 (kultūru kolekcija Nr. CBS 276.92)

                                    Neattiecas

                                    Minimālā koncentrācija:
                                    0,7 × 107 KVV/ml destilēta ūdens
                                    Maksimālā koncentrācija:
                                    1,5 × 107 KVV/ml destilēta ūdens
                                    Būtisku piemaisījumu nav

                                    2019. gada 1. novembris

                                    2034. gada 31. oktobris

                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, tiek ņemti vērā apstiprinājuma atjaunošanas ziņojumā par Verticillium albo-atrum celmu WCS850 izteiktie secinājumi un jo īpaši tā I un II papildinājums.
                                    Šajā vispārīgajā novērtējumā dalībvalstis īpašu uzmanību pievērš operatoru un strādnieku aizsardzībai, ņemot vērā, ka darbīgā viela Verticillium albo-atrum celms WCS850 ir uzskatāma par potenciālu sensibilizatoru.
                                    Ražotājs ražošanas procesā garantē precīzi uzturētus vides apstākļus un kvalitātes kontroles analīzi, lai nodrošinātu, ka netiek pārsniegti mikrobioloģiskas kontaminācijas limiti, kas minēti Komisijas darba dokumentā SANCO/12116/2012 (2) iekļautajā ESAO dokumentā Issue Paper on Microbial Contaminant Limits for Microbial Pest Control Products.”

               (1)  Sīkāka informācija par darbīgās vielas identitāti un tās specifikāciju sniegta atjaunošanas ziņojumā.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf


title: Komisijas Īstenošanas regula (ES) 2019/1703 (2009. gada 4. oktobris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Cidre de Normandie / Cidre normand (AĢIN))

text:
                  11.10.2019

                  LV

                  Eiropas Savienības Oficiālais Vēstnesis

                  L 260/11

         KOMISIJAS ĪSTENOŠANAS REGULA (ES) 2019/1703
         (2009. gada 4. oktobris),
         ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Cidre de Normandie” / “Cidre normand” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Cidre de Normandie” / “Cidre normand”, kas reģistrēta saskaņā ar Komisijas Regulu (EK) Nr. 2446/2000 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Cidre de Normandie” / “Cidre normand” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 4. oktobrī

                  Komisijas

                  un tās priekšsēdētāja vārdā –

               Phil HOGAN
               Komisijas loceklis

            (1)  OV L 343, 14.12.2012., 1. lpp.

            (2)  Komisijas 2000. gada 6. novembra Regula (EK) Nr. 2446/2000, ar ko papildina pielikumu Regulai (EK) Nr. 2400/96 par dažu nosaukumu iekļaušanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”, kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (OV L 281, 7.11.2000., 12. lpp.).

            (3)  OV C 186, 3.6.2019., 4. lpp.